इस्लामाबाद। पाकिस्तान में एंटी टेरेरिज्म डिपार्टमेंट ने इस्लामिक स्टेट (आईएस) के आठ संदिग्ध सदस्यों को गिरफ्तार किया है। इनके पास से हथियारों और विस्फोटकों के अलावा बड़ी मात्रा में प्रचार सामग्री बरामद की गई है।
आधिकारिक सूत्रों से मिली जानकारी के अनुसार इस बारे में साफ तौर पर यह नहीं बताया गया कि इन संदिग्ध आतंकवादियों की गिरफ्तारी कब की गई, लेकिन इनके खिलाफ सोमवार को मामला दर्ज किया गया है। इनसे बरामद डॉक्युमेंट्स और पूछताछ में पता चला है कि इनमें से तीन ने हथियारों के इस्तेमाल की बकायदा ट्रेनिंग ली है।
शुरूआत में ये सभी आतंकवादी संगठन जमात उद दावा के लिए काम करते थे, लेकिन बाद में आईएस में शामिल हो गए। ये लोग पाकिस्तान में आईएस का नेटवर्क फैलाने चाहते थे। जांच में ये भी पता चला है कि ये सभी संदिग्ध आईएस के लिए लोगों की भर्ती और फंड जुटाने का काम करते थे।
hin_Deva hin_Deva hin_Deva